
Könnyűvadászgép-hajtóművek összehasonlítása

A könnyű-vadászrepülőgép definícióját az Egyesült Államokban futott LWF program fogalmazta meg. 1965-ben gazdasági megfontolásokból létrehoztak egy olyan felosztást, ami 18.100 kg-ig magába tömöríti a könnyű harcászati repülőgépeket. Ez a csoportosítás a mai napig fennáll, az e tömeg feletti, úgynevezett nehéz-vadászrepülőgépek közé olyan légijárművek tartoznak, mint az F-15 Eagle, vagy a Szu-27 Flanker, míg a könnyű-vadászrepülőgépeket az F-16 Falcon, F-18 Hornet, a MiG-29 Fulcrum, vagy a JAS-39 Gripen képviseli.
Választásom azért esett erre a kategóriára, mert a Magyar Honvédség légierejében csak könnyű-vadászrepülőgépeket rendszeresítettek, és szeretném az olvasót rávilágítani arra, hogy gépeink hajtóművei a kategóriában hol helyezkednek el. Bemutatom a közelmúltat képviselő MiG-29-ben üzemelő Klimov RD-33 hajtóművet, továbbá az F414-et, mely a jövő Gripenjeit fogja hajtani. Ismertetem a hajtóműgyárak történelmét, melyből végigkövethető a témában szereplő hajtóművek kibontakozása a koncepciótól a gyártástechnológián át egészen a megvalósításig. Dolgozatom végén összehasonlítom e felosztásban résztvevő hajtóműveket, és következtetéseket vonok le.



